ਸਿਰਲੇਖ: "ਮੇਰੇ ਭਰਾ ਦੀ ਪੁਲਿਸ ਹਿਰਾਸਤ ਵਿੱਚ ਮੌਤ ਕਿਵੇਂ ਹੋਈ, ਪਰਿਵਾਰ ਨੂੰ ਇਹ ਜਾਨਣ ਦਾ ਹੱਕ ਹੈ"\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸ਼ੇਕੂ ਬਾਈਉ ਆਪਣੇ ਭੈਣਾਂ-ਭਰਾਵਾਂ ਨਾਲ

ਨੌਜਵਾਨ ਵਿਅਕਤੀ ਭਟਕਿਆ ਹੋਇਆ ਸੀ ਤੇ ਇੱਧਰ ਉੱਧਰ ਘੁੰਮ ਫ਼ਿਰ ਰਿਹਾ ਸੀ। ਉਹ ਅਸਧਾਰਨ ਵਿਵਹਾਰ ਕਰ ਰਿਹਾ ਸੀ ਅਤੇ ਇਸ ਤਰ੍ਹਾਂ ਲੱਗਦਾ ਸੀ ਕਿ ਉਸ ਨੇ ਸ਼ਰਾਬ ਪੀਤੀ ਹੈ ਜਾਂ ਫ਼ਿਰ ਬਹੁਤ ਜ਼ਿਆਦਾ ਨਸ਼ੇ ਲਏ ਹਨ।

ਅਧਿਕਾਰੀ ਆਪਣੀ ਵੈਨ ਇੱਕ ਜਗ੍ਹਾ 'ਤੇ ਲਿਆਏ ਅਤੇ ਸਿੱਧੇ ਉਸਦੇ ਸਾਹਮਣੇ ਖੜੀ ਕਰ ਦਿੱਤੀ, ਸਾਈਰਨ ਅਤੇ ਉਨ੍ਹਾਂ ਦੀਆਂ ਚੀਕਦੀਆਂ ਆਵਾਜ਼ਾਂ ਸਵੇਰ ਦੀ ਸ਼ਾਂਤੀ ਨੂੰ ਵਿੰਨ੍ਹਦੀਆਂ ਸਨ।

ਹੁਣ ਉਸ ਕੋਲ ਚਾਕੂ ਨਹੀਂ ਸੀ ਪਰ ਦੋ ਹੋਰ ਅਧਿਕਾਰੀ ਆਏ। ਉਨ੍ਹਾਂ ਕੋਲ ਡੰਡੇ ਸਨ ਅਤੇ ਜਲਣ ਪੈਦਾ ਕਰਨ ਵਾਲੀ ਸਪ੍ਰੇਅ ਸੀ, ਉਨ੍ਹਾਂ ਨੇ ਇਸ ਸਭ ਦਾ ਇਸਤੇਮਾਲ ਕੀਤਾ।

45 ਸਕਿੰਟਾਂ ਦੇ ਅੰਦਰ ਅੰਦਰ ਜਦੋਜਹਿਦ ਕਰਦੇ ਵਿਅਕਤੀ ਨੂੰ ਜ਼ਮੀਨ 'ਤੇ ਸੁੱਟ ਲਿਆ ਗਿਆ, ਕਿਉਂਕਿ ਹੋਰ ਅਧਿਕਾਰੀ ਆ ਗਏ ਸਨ। ਜਲਦ ਹੀ ਕੁੱਲ ਨੌ ਵਰਦੀਧਾਰੀ ਅਧਿਕਾਰੀ ਘਟਨਾ ਵਾਲੀ ਥਾਂ 'ਤੇ ਸਨ।

ਇੱਕ ਗਵਾਹ ਨੇ ਛੇ ਪੁਲਿਸ ਵਾਲਿਆਂ ਨੂੰ ਗੋਡਿਆਂ ਭਾਰ ਉਸ 'ਤੇ ਬੈਠੇ ਦੇਖਿਆ ਅਤੇ ਉਸ ਨੂੰ ਚੀਕਦਿਆਂ ਸੁਣਿਆ: "ਮੈਨੂੰ ਛੱਡ ਦਿਓ।"

ਇਹ ਵੀ ਪੜ੍ਹੋ

ਪਲਾਂ 'ਚ ਹੋਈ ਮੌਤ

ਜਦੋਂ ਤੱਕ ਅਫ਼ਸਰ ਪਿੱਛੇ ਹਟੇ ਬਹੁਤ ਦੇਰ ਹੋ ਚੁੱਕੀ ਸੀ- ਉਹ ਬੇਹੋਸ਼ ਸੀ। ਅਧਿਕਾਰੀਆਂ ਨੇ ਉਸ ਨੂੰ ਮੁੜ ਹੋਸ਼ ਵਿੱਚ ਲਿਆਉਣ ਦੀ ਕੋਸ਼ਿਸ਼ ਕੀਤੀ। 

ਪੁਲਿਸ ਦੇ ਪਹੁੰਚਣ ਤੋਂ ਬਾਅਦ ਪੰਜ ਮਿੰਟ ਤੋਂ ਵੀ ਘੱਟ ਸਮੇਂ ਅੰਦਰ ਸ਼ੇਕੂ ਬੇਈਉ ਫ਼ੁੱਟਪਾਥ 'ਤੇ ਮਰ ਰਿਹਾ ਸੀ, ਉਸਦੇ ਹੱਥ ਪੈਰ ਬੰਨੇ ਹੋਏ ਸਨ।

ਉਹ ਕਦੀ ਵਾਪਸ ਨਾ ਪਰਤਿਆ।

ਉਨ੍ਹੀਂ ਮਿੰਟ ਬਾਅਦ, ਦੋ ਬੱਚਿਆਂ ਦੇ ਬਾਪ, 31 ਸਾਲਾ ਵਿਅਕਤੀ ਨੂੰ ਹਸਪਤਾਲ ਵਲੋਂ ਮ੍ਰਿਤਕ ਐਲਾਨਿਆ ਗਿਆ। ਉਸਦੇ ਸਰੀਰ 'ਤੇ 23 ਵੱਖ ਵੱਖ ਸੱਟਾਂ ਸਨ।

ਸ਼ੇਕੂ ਬਾਈਉ ਦੀ ਮੌਤ ਤੋਂ ਬਾਅਦ ਹੋਏ ਪ੍ਰਦਰਸ਼ਨਾਂ ਦੀਆਂ ਤਸਵੀਰਾਂ

'ਤੁਹਾਡਾ ਭਰਾ ਮਰ ਗਿਆ ਹੈ'

3 ਮਈ, 2015 ਨੂੰ ਕੈਡੀ ਜੌਨਜ਼ ਜੋ ਸਥਾਨਕ ਹਸਪਤਾਲ ਵਿੱਚ ਨਰਸ ਹਨ, ਆਪਣੇ ਕੰਮ 'ਤੇ ਜਾ ਰਹੇ ਸਨ।

ਉਸ ਦਿਨ ਉਨ੍ਹਾਂ ਦੀ ਹਸਪਤਾਲ ਵਿੱਚ ਸ਼ਿਫ਼ਟ ਨਹੀਂ ਸੀ, ਪਰ ਉਹ ਪਾਰਟ ਟਾਈਮ ਵਿੱਚ ਘਰੇਲੂ ਕੇਅਰ (ਘਰ ਵਿੱਚ ਸਾਂਭ ਸੰਭਾਲ ਦਾ ਮਦਦ ਕਰਨ ਵਾਲੀ ਨਰਸ) ਵਜੋਂ ਵੀ ਕੰਮ ਕਰਦੇ ਸਨ, ਅਤੇ ਉਨ੍ਹਾਂ ਨੇ ਇੱਕ ਸਥਾਨਕ ਗਾਹਕ ਨੂੰ ਮਿਲਣ ਜਾਣਾ ਸੀ।

ਉਹ ਥੱਕੇ ਹੋਏ ਸਨ ਅਤੇ ਘਰ ਆ ਕੇ ਅਰਾਮਦਾਇਕ ਕੱਪੜੇ ਪਹਿਨ ਰਹੇ ਸਨ। ਕਰੀਬ ਤਿੰਨ ਵਜੇ ਉਹ ਰਸੋਈ ਵਿੱਚ ਸਨ, ਖਾਣਾ ਬਣਾਉਂਦਿਆਂ ਅਤੇ ਆਪਣੇ ਇੱਕ ਰਿਸ਼ਤੇਦਾਰ ਨਾਲ ਗੱਲ ਕਰਦਿਆਂ ਜਦੋਂ ਦਰਵਾਜ਼ੇ 'ਤੇ ਬੈੱਲ ਵੱਜੀ। ਉਨ੍ਹਾਂ ਦੇ ਪਤੀ ਐਡੀ ਦਰਵਾਜ਼ੇ 'ਤੇ ਗਏ।

ਦਰਵਾਜ਼ੇ 'ਤੇ ਦੋ ਜਸੂਸ ਸਨ। ਜਸੂਸਾਂ ਕੋਲ ਉਨ੍ਹਾਂ ਦੇ ਭਰਾ ਬਾਰੇ ਜਾਣਕਾਰੀ ਸੀ। ਉਨ੍ਹਾਂ ਨੇ ਦੱਸਿਆ ਕਿ ਉਨ੍ਹਾਂ ਦੇ ਭਰਾ ਸ਼ੇਕੂ ਦੀ ਉਸ ਸਵੇਰ ਮੌਤ ਹੋ ਗਈ ਸੀ।

ਕੈਡੀ ਨੇ ਕਿਹਾ, "ਮੈਂ ਉਸ ਨੂੰ ਪਿਛਲੀ ਰਾਤ ਹੀ ਦੇਖਿਆ ਸੀ ਮੇਰੀ ਧੀ ਦੇ ਜਨਮਦਿਨ ਦੀ ਇੱਕ ਪਰਿਵਾਰਕ ਪਾਰਟੀ 'ਤੇ। ਉਹ ਠੀਕ ਸੀ, ਉਹ ਤੰਦਰੁਸਤ ਸੀ। ਮੈਂ ਸਦਮੇ 'ਚ ਸੀ। ਪਰ ਅਧਿਕਾਰੀਆਂ ਨੇ ਮੈਨੂੰ ਕੁਝ ਵੀ ਨਾ ਦੱਸਿਆ ਕਿ ਕੀ ਹੋਇਆ ਸੀ।''

"ਪਹਿਲਾਂ ਉਨ੍ਹਾਂ ਨੇ...